Diari Oficial de la Generalitat Valenciana


Sumari del DOGV 7241, del 26-03-2014 (2014/2440)

RESOLUCIÓ de 6 de març de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova autorització sanitària per a extracció de progenitors hematopoètics de sang de cordó umbilical a l'Hospital Universitari de Sant Joan d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7241

Data del DOGV
:   26-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2440


Data del document
:   06-03-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 6 de març de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova autorització sanitària per a extracció de progenitors hematopoètics de sang de cordó umbilical a l'Hospital Universitari de Sant Joan d'Alacant. [2014/2440]  
L'Hospital Universitari de Sant Joan d'Alacant va renovar autorització per a efectuar extracció de progenitors hematopoètics de sang de cordó umbilical per mitjà de la resolució de la Conselleria de Sanitat de 18 de maig de 2010.  
Francisco Soriano Cano, director de l'Hospital Universitari de Sant Joan d'Alacant, va presentar sol·licitud de renovació d'autorització per a extracció de progenitors hematopoètics de sang de cordó umbilical de l'Hospital Universitari de Sant Joan d'Alacant, amb data 20 de febrer de 2014.  
La Direcció General d'Assistència Sanitària i el director del Programa de Trasplantaments de la Comunitat Valenciana, informen favorablement la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut d'allò que s'ha disposat per l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; pel Decret 176/2004, de 24 de setembre, del Consell de la Generalitat, sobre autorització sanitària i el Registre autonòmic de centres, servicis i establiments sanitaris; i pel Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat.  
  
2. S'hi complix el que establix el Reial Decret 1.301/2006, de 10 de novembre, pel qual s'estableixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans, i s'ha complit també el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i preceptes legals citats i els que s'apliquen, resolc:  
  
Renovar autorització per a extracció de progenitors hematopoètics de sang de cordó umbilical a l'Hospital Universitari de Sant Joan d'Alacant. Esta autorització és vàlida per un període de quatre anys, a partir de la data de la present resolució.  
L'autorització es pot revocar en qualsevol moment, si s'alteren o incompleixen els requisits i consideracions que l'han feta possible.  
  
Als efectes de l'activitat que s'autoritza, el centre queda sotmès a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no esgota la via administrativa, i que hi poden interposar un recurs d'alçada davant el conseller de Sanitat, en el termini d'un mes comptat des de l'endemà de la data de notificació.  
  
València, 6 de març de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.